આપને જોઇશે દહીં, મધ અને કેળા. સૌથી પહેલા એક કટોરીમાં 2 કેળા લઇને તે એકદમ નરમ થઇ જાય ત્યાં સુધી મસળી લો. એકદમ પાકા કેળા જે આપણે ફેંકી દઇએ છીએ તે આના માટે સૌથી સારા રહેશે. એટલે વેસ્ટમાંથી બેસ્ટ ઉપયોગ પણ થઇ જશે. આ પેસ્ટમાં એક કપ દહીં અને 2 ટીસ્પુન મધ બરાબર મિક્ષ કરી લો. આ તમારુ હેર પેક તૈયાર. આ પેકને વાળ પર લગાવીને શાવર કેપ પહેરી લો. અને એક કલાક જેટલુ રાખીને પછી તેને હુંફાળા પાણીએ ધોઇ દો. આ ઉપાયથી બાય નેચર કર્લી હેર હોય તો એટલો ફર્ક નહી દેખાય. પણ જો તમારા વાળ રુષ્ક હોય અને એ રુષ્કતાને કારણે સીધા ન દેખાતા હોય તો તેમાં જરુર ફરક દેખાશે. જો કે તમારા વાળ જો બાય નેચર કર્લી હોય તો તમારા માટે મધ એ અક્સીર ઉપાય બની શકે. મધની સ્નિગ્ધ પેસ્ટ તમારા વાળની એક-એક લટ પર લગાવીને તેને સિલ્વર ફોઇલથી પેક કરી લેવી. જેવી રીતે હાઇલાઇટ કરીએ છીએ એવી જ રીતે. પણ આપણે દરેક લટ લેવી. આ રીતે એક એક લટ લઇને બધા વાળને મધ લગાવીને તેને પેક કર્યા બાદ અડધો કલાક રહેવા દેવુ. ત્યાર બાદ હુંફાળા પાણીથી ધોઇને શેમ્પુ અને કંડીશનર કરી લેવુ. આ ઉપાય તમે મહિનામાં 4થી 5 વાર કરશો તો તમને તમારા વાળના સ્ટ્રક્ચરમાં ફેરફાર દેખાશે. આ ઉપાયમાં માત્ર મધ સિવાય તમે દૂધ અને મધ બંનેનો ઉપયોગ પણ કરી શકો. પણ ધ્યાન એ રાખવુ કે દૂધને કારણે જે પેસ્ટ છે એ વધુ પ્રવાહી ન બને. કે જેથી તમારા વાળમાંથી એ નીતરી જાય. આ ઉપાયથી વાંકડીયા કર્લી હેર પણ સીધા થઇ જશે. જો કે નેચરલ ટીપ્સ જેટલી આસાન હોય છે તેટલી જ તેમાં ધીરજની પણ જરૂર પડે છે. તો ધીરજ રાખજો, પરિણામ મળશે.